172 वोट मिले सत्तारूढ़ गठबंधन को, विरोध में सिर्फ 89 मत ही पड़े
Nepal Prime Minister Pushpa Kamal Dahal (Prachanda) Floor Test. नेपाल में आज प्रधानमंत्री पुष्प कमल दहल प्रचंड का फ्लोर टेस्ट है। गठबंधन की सरकार बनने के 3 महीने बाद ही उनका साथ दे रही दूसरी पार्टियां पीछे हट गई हैं।
नेपाल के प्रधानमंत्री पुष्प कमल दहल प्रचंड ने सोमवार को संसद में विश्वास मत हासिल कर लिया। कुल 265 मौजूद सांसदों ने वोटिंग में हिस्सा लिया। प्रचंड के गठबंधन को 172 वोट मिले। सरकार बचाने के लिए 138 वोट चाहिए थे। विरोध में 89 वोट पड़े। 1 सांसद ने वोटिंग में हिस्सा नहीं लिया। प्रचंड की पार्टी CPN के पास फिलहाल 32 सीटें हैं। बाकी वोट सहयोगी पार्टियों के हैं।
दरअसल, प्रचंड ने केपी ओली की पार्टी CPN-UML के साथ ही कई और छोटों दलों को मिलाकर सरकार बनाई थी। राष्ट्रपति चुनाव के दौरान प्रचंड ने ओली की जगह नेपाल कांग्रेस के उम्मीदवार को समर्थन दिया। इससे ओली नाराज हो गए और उन्होंने गठबंधन तोड़ दिया।
नेपाली कांग्रेस ने साथ देने का फैसला किया
संसद से बाहर आते वक्त प्रचंड ने कहा- पिछले फ्लोर टेस्ट में मुझे 99% वोट मिले थे। इस बार मुझे 100% वोट मिलने की उम्मीद है। वहीं शेर बहादुर देउबा की पार्टी नेपाल कांग्रेस ने प्रचंड का साथ देने का ऐलान कर दिया था। पार्टी ने रविवार को ही बैठक बुलाकर अपने सांसदों को प्रचंड के पक्ष में मतदान करने के लिए व्हिप जारी कर दिया। इसके अलावा 9 और छोटी पार्टियां भी प्रचंड के साथ नजर आईं। राष्ट्रपति चुनाव के लिए मतदान से पहले नेपाली कांग्रेस, राष्ट्रीय स्वतंत्र पार्टी (RSP), CPN-US और लोकतांत्रिक समाजवादी पार्टी (LSP) ने दहल को वोट देने की घोषणा की थी।
24 मार्च को कैबिनेट विस्तार करेंगे प्रचंड
प्रचंड ने फ्लोर टेस्ट की घोषणा के वक्त 24 मार्च को कैबिनेट विस्तार की भी बात कही थी।
राष्ट्रपति उम्मीदवार को लेकर ओली ने छोड़ा था अलायंस
ये खबरें भी पढ़ें...
रामचंद्र पौडेल नेपाल के नए राष्ट्रपति चुने गए:देउबा की नेपाली कांग्रेस समेत 8 पार्टियों के कैंडिडेट थे, चीन समर्थक ओली को झटका
रामचंद्र पौडेल गुरुवार को नेपाल के नए राष्ट्रपति चुने गए हैं। नेपाली कांग्रेस के इस नेता ने गुरुवार को चुनाव में सुभाष नेमबांग को हराया। पौडेल को 33,802 और नेमबांग को 15,518 वोट मिले। पौडेल बिद्या देवी भंडारी की जगह लेंगे। जो 2015 से नेपाल की राष्ट्रपति थी। पूरी खबर पढ़ें...
नेपाल फिर सियासी संकट की ओर:सबसे बड़ी सहयोगी पार्टी ने अलायंस छोड़ा, PM प्रचंड का कतर दौरा रद्द; 9 मार्च को राष्ट्रपति चुनाव
नेपाल में एक बार फिर सियासी संकट दिख रहा है। गठबंधन सरकार में शामिल नेपाल यूनिफाइड मार्कसिस्ट लेननिस्ट (CPN-UML) ने सोमवार को अलायंस छोड़ने का ऐलान किया। इसके चीफ पूर्व प्रधानमंत्री केपी शर्मा ओली हैं। गठबंधन में आई दरार के बाद नेपाल के प्रधानमंत्री पुष्प कमल दहल उर्फ प्रचंड ने 3 मार्च को होने वाला अपना कतर दौरा रद्द कर दिया है। पूरी खबर पढ़ें...
नेपाल के नए प्रधानमंत्री होंगे प्रचंड:ढाई साल के लिए पद संभालेंगे, इसके बाद ओली को मिल सकती है कमान; कल शपथ
​​​​​​पुष्प कमल दहल उर्फ प्रचंड नेपाल के नए प्रधानमंत्री होंगे। राष्ट्रपति विद्या देवी भंडारी ने रविवार शाम उनकी नियुक्ति की घोषणा की। प्रचंड सोमवार शाम 4 बजे शपथ लेंगे। प्रचंड तीसरी बार नेपाल के प्रधानमंत्री बनेंगे। पहली बार वे 2008 से 2009 और दूसरी बार 2016 से 2017 में इस पद पर रह चुके हैं। पूरी खबर पढ़ें...